stanford-oval/wikipedia huggingface dataset:
סטיב פמברטון
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1999–2002 | ליגה של גברים | The League of Gentlemen | תפקידים שונים | עונות 1 - 3; יוצר שותף וכותב שותף |
| 2000 | גורמנגאסט | Gormenghast | פרופסור מיול |  |
| 2000–2001 | רנדל והופקירק | Randall and Hopkirk |  |  |
| 2004 | בלקפול | Blackpool | אדריאן מאר |  |
| 2004 | לגדול בלי בושה | Shameless | אדי ג'קסון |  |
| 2005 | מלון בבילון | Hotel Babylon |  |  |
| 2005 |  | The Last Detective |  |  |
| 2005 | תחת העץ הירוק | Under the Greenwood Tree |  |  |
| 2007–2015 | בנידורם | Benidorm | מיק גארווי | 44 פרקים |
| 2008 | דוקטור הו | Doctor Who | סטראקמן לוקס | בפרק "Silence in the Library" ובפרק "Forest of the Dead" |
| 2009 |  | Terry Pratchett's Going Postal | דרמונט |  |
| 2009–2011 | פסיכו-וויל | Psychoville | תפקידים שונים |  |
| 2009–2013 | וייטצ'אפל | Whitechapel | אדוארד באקן |  |
| 2013 |  | Heading Out |  | פרק אחד |
| 2014 | מאפ ולוצ'יה | Mapp and Lucia | ג'ורג'י פילסון | תסריטאי |
| 2014 | עמק האושר | Happy Valley |  |  |
| 2014 | בתוך מספר 9 | Inside No. 9 | תפקידים שונים | שותף לכתיבה, ובמאי |
| 2015 |  | Harry Hill in Professor Branestawm Returns | פרופסור אלגבריאן | פרק ספיישל |
| 2016 |  | Camping | רובין | סדרת טלוויזיה |
| 2016 |  | Tracey Ullman's Show | קולין | פרק אחד |
| 2017 | רציחות במידסומר | Midsomer Murders | טימותי בנסון | בפרק "Red in Tooth & Claw" |
| 2019 | בריטניה | Britannia | קלאודיוס | 2 פרקים (עונה 2) |
| 2024 |  | The Cleaner | דונלד | פרק: "The Baby" |
| 2025 | הרלן קובן: הנעדרים | Missing You | טיטוס | 4 פרקים |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 |  | The Drowsy Chaperone |  |  |
| 2009 |  | The 25th Annual Putnam County Spelling Bee | סגן המנהל דאגלס פנץ' |  |
| 2012 |  | She Stoops to Conquer | מר הרדקאסל |  |
הערות שוליים

↑  Baluch, Lalayn (27 ביוני 2007). "Steve Pemberton to join The Drowsy Chaperone". The Stage. The Stage Newspaper. נבדק ב-3 ביוני 2008. {{cite news}}:  (עזרה)
↑  Gans, Andrew (6 ביולי 2007). "London's Drowsy Chaperone to Close in August". Playbill News. Playbill. נבדק ב-3 ביוני 2008. {{cite news}}:  (עזרה)
↑  "BBC announces adaptation of EF Benson's Mapp and Lucia". www.bbc.co.uk. נבדק ב-3 במאי 2014. {{cite news}}:  (עזרה)
| --- | --- |
בקרת זהויות :  NLI: 987011827701405171  PLWABN: 9810616798505606  BNE: XX5340747  GND: 141483768  ISNI: 0000 0003 6235 1431  LCCN: no2005078702  MusicBrainz: b115f195-5b08-4089-8aef-825cab71974d  SUDOC: 170556735  VIAF: 226254355   WorldCat (עם VIAF): 226254355
2024 בארצות הברית

| 0 | 1 | 2 | 3 |
| --- | --- | --- | --- |
| «««  2023   2022  2021 |  דגל ארצות הברית | 2024  בארצות הברית |  »»»  2025     |
כל ערכי השנים בארצות הברית • אירועים בולטים בעולם ב-2024 פורטל ארצות הברית • לוח שנה של שנת 2024
2024 בארצות הברית היא השנה בה חגגה ארצות הברית 248 שנה מיום היווסדה.
הנהגה

נשיא ארצות הברית: ג'ו ביידן
סגנית נשיא ארצות הברית: קמלה האריס
יושב ראש בית הנבחרים של ארצות הברית: מייק ג'ונסון
מנהיג הרוב של הסנאט: צ'אק שומר
הקונגרס של ארצות הברית: 118
אירועים בולטים

1 בינואר – בהתאם לחוק זכויות היוצרים האמריקני, כל הספרים, הסרטים והיצירות שפורסמו במקור בשנת 1928 הפכו לנחלת הכלל. מבין היצירות הבולטות ביותר שנכנסו לרשות הציבור בתאריך זה היה סרט האנימציה "ספינת הקיטור וילי" אשר היה הסרט הראשון מבין הסרטים בכיכובו של מיקי מאוס שהופץ מסחרית.
22 בפברואר – לראשונה בהיסטוריה של התעופה חללית לא-מאוישת של חברה מסחרית נחתה בהצלחה על הירח. הנחתת "אודיסאוס" של חברת Intuitive Machines (אנ') האמריקנית שוגרה ממרכז החלל קנדי, ונחתה סמוך לקוטב הדרומי (אנ') של הירח.
26 במרץ – גשר פרנסיס סקוט קי בבולטימור קרס, לאחר שאוניית המכולות MV דאלי התנגשה באחד מעמודי התמיכה שלו.
8 באפריל – בארצות הברית התרחש ליקוי חמה מלא. העלטה המוחלטת התקיימה במסלול שעבר במדינות טקסס, אוקלהומה, ארקנסו, מיזורי, אילינוי, קנטקי, אינדיאנה, חלק קטן מאוד של מישיגן, אוהיו, פנסילבניה, ניו יורק, ורמונט, ניו המפשייר ומיין.
17 באפריל – בית הנבחרים של ארצות הברית קבע ברוב של 377 נגד 44 מתנגדים (מתוכם 43 מהמפלגה הדמוקרטית ואחד מהמפלגה הרפובליקנית) כי הקריאה "מהנהר עד לים" היא אנטישמית..
30 במאי – נשיא ארצות הברית לשעבר דונלד טראמפ הורשע על ידי חבר מושבעים בפרשת תשלום דמי שתיקה (אנ') לכוכבת הפורנוגרפיה סטורמי דניאלס. גזר הדין יינתן ב-11 ביולי
13 ביולי – ניסיון ההתנקשות בדונלד טראמפ בפנסילבניה: במהלך עצרת בחירות בפנסילבניה נורה נשיא ארצות הברית לשעבר דונלד טראמפ על ידי תומאס מת'יו קרוקס ונפצע באוזנו.
15 ביולי – דונלד טראמפ הודיע בפוסט שכתב ברשת החברתית שלו Truth Social, זמן קצר לפני פתיחת הוועידה הרפובליקנית הלאומית, כי בחר בג'יי. די. ואנס, סנאטור מטעם מדינת אוהיו, למועמד לסגן נשיא ארצות הברית מטעם המפלגה הרפובליקנית.
21 ביולי – נשיא ארצות הברית ג'ו ביידן הודיע בציוץ בטוויטר על פרישתו מייצוג המפלגה הדמוקרטית בבחירות לנשיאות, ועל תמיכתו בסגניתו קמלה האריס כמועמדת לנשיאות במקומו.
1 באוגוסט – עסקת חילופי האסירים עם רוסיה: 26 אנשים משוחררים מנמל התעופה הבין-לאומי אנקרה אסנבואה בעסקת חילופי השבויים הגדולה ביותר שהתקיימה בין ארצות הברית לרוסיה מאז תקופת המלחמה הקרה.
23 באוגוסט – המועמד העצמאי רוברט קנדי ג'וניור הודיע על פרישתו מבחירות ועל תמיכתו בדונלד טראמפ.
5 בנובמבר – בבחירות לנשיאות ניצח הנשיא לשעבר ומועמד המפלגה הרפובליקנית דונלד טראמפ לאחר שגבר על יריבתו מועמדת המפלגה הדמוקרטית וסגנית הנשיא המכהנת קמלה האריס.
8 בנובמבר – הוגש אישום לבית המשפט הפדרלי במנהטן שחשף כי ה-FBI סיכל תוכנית של משמרות המהפכה ו"יחידת המבצעים השחורים" של חזבאללה להתנקש בחייו של הנשיא הנבחר ארצות הברית דונלד טראמפ.
אגודת החיילים והחיילות היהודים לשעבר

אנדרטת האגודה בארבורטום הזיכרון הלאומי, שנחנכה בשנת 2006
אגודת החיילים והחיילות היהודים לשעבר (Association of Jewish Ex-Servicemen and Women, בראשי תיבות AJEX) היא ארגון צדקה, המאגד את ותיקי הצבא, הצי וחיל האוויר הבריטים ממוצא יהודי. האגודה פועלת להבטחת רווחתם של המשרתים היהודים לשעבר בכוחות המזוינים הבריטיים, לשימור מורשתם ולמאבק באנטישמיות באמצעות פעילות חינוכית.
האגודה הוקמה לאחר מלחמת העולם הראשונה, שבה שירתו 50 אלף יהודים בכוחות המזוינים של האימפריה הבריטית, ונקראה במקור ועד 1936 Jewish Ex-Servicemen's Legion. בין מייסדיה היו חיילים ששירתו בגדוד נהגי הפרדות ובגדודים העבריים. החלטת ההתאגדות התקבלה בכינוס בוייטצ'אפל שבלונדון בהשתתפות כ-1,000 חיילים משוחררים. למזכיר האגודה הראשון נבחר לואיס סרנה (1989-1978). חברי האגודה השתתפו בפעולות מחאה נגד פעילות פשיסטית בבריטניה ערב מלחמת העולם השנייה. במלחמה זו שירתו בשירות צבאי 70 אלף יהודים בריטים.
לאגודה ארבעים סניפים ברחבי בריטניה. בשנת 2015 היו בה כ-4,000 חברים.
חברי האגודה עורכים מדי שנה מאז 1934 צעדת זיכרון שנתית, החולפת על פני הסנוטאף של לונדון. הצעדה, שבה משתתפים מאות, נערכת שבוע לאחר יום הזיכרון הרשמי וכוללת טקס דתי והנחת זרים.
האגודה פועלת בשיתוף פעולה עם הארגון המייצג של היהודים שבשירות צבאי פעיל בבריטניה - Armed Forces Jewish Community. היא הייתה שותפה בהעברתו של אוסף המוזיאון הצבאי היהודי בלונדון אל המוזיאון היהודי בלונדון.
הערות שוליים

↑  W. Rubinstein, Michael A. Jolles, ‏ The Palgrave Dictionary of Anglo-Jewish History, ‏Springer, ‏2011, עמ' 40.
↑  Cai Parry-Jones, ‏AJEX: British Jewry and Wartime Commemoration באתר Adam Matthew, ‏6 בנובמבר 2015.
↑  מקור: Benjamin Kentish, ‏Hundreds of Jewish ex-servicemen pay respects to the fallen at AJEX parade, באתר Jewish News, ‏20 בנובמבר 2017.
↑  מקור: https://www.ajex.org.uk/remembrance.
↑  מקור: https://jewishmuseum.org.uk/the-jewish-military-museum.
| --- | --- |
בקרת זהויות :  NLI: 987007257803105171
אחוזת מילובקה

| --- | --- |

 מידע כללי
 סוג:  אחוזה, סימן נוף 
 מיקום:  Milovka Estate 
 מדינה:  רוסיה 
 
 קואורדינטות:  57°27′55″N 41°28′09″E﻿ / ﻿57.465394°N 41.469289°E﻿ / 57.465394; 41.469289
 he
 
מילובקה (ברוסית: Ми́ловка) הוא בית אחוזה על גדות הוולגה בכפר מילובקה, מחוז עבר הוולגה, שבמחוז איוואנובו, 3 ק"מ ממרכז עיר התיירות פליוס.
האחוזה נבנתה בסוף המאה ה-18. היא השתייכה למשפחת צ'רניוב, עד שבסוף המאה ה-19 נרכשה האחוזה על ידי התעשיין גריגורי גורבונוב. לאחר מהפכת 1917, האחוזה ננטשה ונזנחה. היא קיבלה חיים שניים בשנת 2008, כאשר נשיא רוסיה ובהמשך ראש הממשלה דמיטרי מדבדב עם משפחתו, החלו להגיע באופן קבוע לאחוזה המשוחזרת שהורחבה לשימוש בעת חופשות הקיץ. מאז, העיתונות כינתה לעיתים קרובות את המקום "מעונו של מדבדב" ו"הדאצ'ה של מדבדב". בספטמבר 2016, סרטון חקירה של הקרן למניעת שחיתות של אלכסיי נבלני, שהוקדש לבניה הבלתי חוקית במקום, הביא לתהודה בתקשורת. ב־2 במרץ 2017 שחררה הקרן את הסרטון "הוא לא דימון בשבילכם", שנגע שוב בנושא האחוזה.
אדריכלות

האחוזה עם פארק ממוקמת על הגדה הימנית הגבוהה של הוולגה, על שטח הכפר מילובקה (דה יורה בשטח הכפר אף שחלק ממנו מחוץ לתחום שיפוטו). המבנה האדריכלי הוא מסוף המאה ה-18 ותחילת המאה ה-20 והוא בקנה מידה מלא של "אחוזה משפחתית" מתקופת הזוהר של אחוזות האצילים הרוסיות.
היסטוריה

מייסד בית צ'רנייב היה הקצין גרנדיר וסילי איוואנוביץ' צ'רנייב, שקיבל את סמל האצולה שלו ב-25 בנובמבר 1751 מידי הקיסרית יליזבטה פטרובנה לאחר שהשתתף ההפיכה הצבאית שהביאה אותה לשלטון. האחוזה סודרה על ידי צאצאיו בתקופת שלטונה של יקתרינה השנייה ליד הכביש המוביל מפליוס לנרכטה. בראשית המאה העשרים בנה התעשיין גריגורי גורבונוב בית קיים בן שתי קומות. האחוזה הוחרמה על ידי הבולשביקים בשנת 1918; במשך 90 השנים הבאות היא ננטשה ונזנחה ולא נעשה בה כל שימוש.
בשנת 2008 מושל מחוז איוואנובו, מיכאיל מן, עורר בנשיא רוסיה דמיטרי מדבדב עניין באחוזה. ב-4 באוגוסט 2008 עגנה היאכטה הנשיאותית "רוסיה" סמוך לעיירה פליוס וראש המדינה הסתובב בעיר, מה שהשאיר עליו רושם בל יימחה. מאז, ההשקעות הפדרליות הופנו באופן פעיל לפליוס במסגרת התוכנית לפיתוח תיירות פנים וחוץ. בפייננשל טיימס נטען כי מאז 2008 העיר פליוס הופכת במהירות למקבילה הרוסית לאתר הנופש האמריקאי בלונג איילנד". במהלך כהונתו כנשיא עד מאי 2012 ביקר מדבדב בפליוס תשע פעמים.
לדברי נובאיה גזטה, אחוזת מילובקה נקנתה במכירה פומבית ב-2008 על ידי קרן פרויקטים ללא כוונת רווח אזורית בשם "דאר", שפעילותה קשורה למשפחת מדבדב. על פי העיתון לנינגרדסקאיה פרבדה, האחוזה נקנתה מידי ממשלת מחוז איוואנובו תמורת 66 מיליון רובל. קרן דאר נמצאת בבעלות חברת לויט השייכת לנובאטק, אחת מיצרניות הגז הגדולות ברוסיה. איליה אליזייב, יו"ר מועצת הפיקוח של קרן דאר, שהוא גם סגן יו"ר מועצת המנהלים של גזפרומבנק, הוא חבר נעוריו של מדבדב, הם למדו יחד בפקולטה למשפטים באוניברסיטת לנינגרד. לאחר מכן, האחוזה, על פי מקורות מסוימים, נותרה בבעלות קרן דאר, על פי מקורות אחרים, היא נתרמה למדבדב.
בשנת 2009 החלו עבודות רחבות היקף לשחזור והרחבת האחוזה, שבזכותן הפך הרכוש הרעוע והפארק הנטוש למתקנים ממשלתיים מוגנים במיוחד עם אחוזה, בתי מלון, מבני עזר, ארבורטום, בריכות, אתר סקי, חוף מלאכותי ומזח על הוולגה. בספטמבר 2016, חקירה של הקרן למניעת שחיתות של אלכסיי נבלני, שהוקדשה לפיתוח ותקצוב האחוזה בשנים 2011–2016, טענה כי במקום נבנו מבנים חדשים, בית מלון, שלושה מסוקים, מזח פרטי ומדרון סקי. מהשטח הכולל של המתקן המיוחד ל-80 דונם. עלות השיפוץ נאמדה בכ-25–30 מיליארד רובל, כשנבלני ציין נתונים אלה כסימני שחיתות. נושא השימוש באחוזה על ידי דמיטרי מדבדב עלה גם בסרטון שלו "הוא לא דימון בשבילכם".
ליד בית המגורים יש חוות ציד בשטח של יותר מ-4,000 דונם. הבעלות על האתר נמצאת בידי חברת "אוריון" (השם הישן של קרן "דאר"). על פי העיתון סובסדניק החל ממרץ 2017, "שיעורי השוק הנוכחיים - מכירת הזכות לחכירה של דונם אחד באזור איוואנובו למשך 49 שנים - מתחילה מ-2 מיליון רובל." כשההערכה היא שהחברה החכירה את השטח ל-49 שנים מידי המחוז.
השפעה על עיר התיירות פליוס

בשנת 2013, מושל מחוז איוואנובו, מיכאיל מן, הביע את דעתו כי התעניינותו של דמיטרי מדבדב בפליוס הובילה לפיתוח רחב היקף של אשכול התיירות והתשתיות הקשורות לכך. לדבריו, העיר קיבלה כספים פדרליים, מערכת אספקת חשמל וביוב חדשה, נבנו כבישים והגדה שוחזרה. נבנה מרכז סקי מודרני. נטען כי מדבדב משך אליו פטרוני אמנות לשיקום מוחלט של כנסיית התחייה ומוזיאון הנוף, הקמת מרכז התרבות לויטנובסקי, שיפוץ "הר לויתן" (בו אייר יצחק לויתן סקיצה לציור "מעל השלום הנצחי").
במאי 2011 פרסמה פוליטיקאית מהאופוזיציה מריה ליטווינוביץ' מכתב פתוח מעובדי בית הבראה לשחפת בפליוס שחששו לסגירתו האפשרית, וכי הדבר יכול להיות קשור לבניית ביתו של דמיטרי מדבדב. לדברי מיכאיל מן, אין קשר בין סגירת בית ההבראה לבניית בית המגורים הנשיאותי; הוא העלה את הנושא בפני משרד הבריאות עוד בשנת 2006, וההחלטה התקבלה להגביר את האטרקטיביות אתר נופש למשקיעים ותיירים.
ב-12 ביוני 2012 סערת הוריקן הורידה מאות עצים בחורשות ליבנה המפורסמות, שנתפסו בציוריו של לויתן. בסוף אוגוסט 2012, מספר כלי תקשורת דיווחו מהתושבים המקומיים כי על פי החשד חורשות הליבנה שאותן צייר לויתן נכרתו כדי לרצות את דמיטרי מדבדב ובנו, האלרגי לאבקת ליבנה. בסתיו 2012 החלו עבודות השיקום למלא את ההפסדים הטבעיים של החורש, ובאביב 2013 ניטעו 600 עצים צעירים.
ראו גם

המעון בכף אידוקופאס
מילרהוף
ארמון וסילייב
הערות שוליים

1 2  "Клэр Рэтхолл. Dacha моей мечты. Financial Times". נבדק ב-2013-07-08.
↑  Публичная кадастровая карта
1 2 3 4  "Поместье четы Медведевых в Плёсе (фото)". אורכב מ-המקור ב-2013-07-11. נבדק ב-2013-07-08.
↑  Герб Черневых
↑  http://pliosvestnik.ru/upload/iblock/30c/PV-20.pdf
1 2  "Тихий Плёс президента. Медведев". נבדק ב-2013-07-08.
↑  "ФБК рассказал о секретной даче Дмитрия Медведева". Медуза. 2016-09-15. נבדק ב-2016-09-18.
↑  "Власти объяснили аренду земли рядом с «дачей Медведева» за 40 руб. в год". Росбизнесконсалтинг. 2017-03-30. נבדק ב-2017-03-30.
↑  "Почем бюджету рога для Медведева. Расследование "Собеседника"". Собеседник. 2017-03-28. נבדק ב-2017-06-22.
1 2  Губернатор Ивановской области Михаил Мень — о том, как превратить захолустье в курорт
↑  Блогеры возмущены новой резиденцией Медведева, ради которой закрывают туберкулезный санаторий. NEWSru.com, 13.5.2011.
↑  Плесский туберкулезный санаторий точно будет кардиологическим
↑  Левитанская роща. Акт третий. // Плёсский вестник : газета. — 16—23 мая 2013. — № 18 (70).
↑  Навальный А. (2016-09-16). "Разоблачаем ложь пресс-секретаря Медведева по пунктам". הד מוסקבה. נבדק ב-2017-03-21.
↑  "ФСО заявила, что не охраняет так называемую дачу Медведева в Плесе". Newsru.com. 2016-09-16. נבדק ב-2017-03-18.
↑  Рыжов В. (2012-08-31). "Из-за аллергии сына Медведева в Плесе вырубили березовые рощи". KM.ru. נבדק ב-2017-03-18.
↑  "Откуда дворец у лидера "Единой России"?". Радио «Свобода». 2016-09-16. נבדק ב-2017-03-18.
↑  Словецкий В. (2012-08-29). "Из-за Ильи Медведева в Плесе вырубили рощи". Свободная пресса. נבדק ב-2017-03-25.
↑  Кузнецова О. Тайная дача президента Медведева // Собеседник. — № 20. — 31 мая 2011.
קמין

ערך זה עוסק בחלל להבערת אש. אם התכוונתם למשמעות אחרת, ראו .
קמין
קָמִין או אָח הוא מתקן בעירה עשוי מתכת או לבנים (כגון לבני שמוט או אבן), המשמש להבערת אש בתוכו, ומוסק באמצעות חומרי בערה שונים – עץ, גלולות פלט, גז בישול, נפט או סולר. החום שנוצר על ידי הקמין משמש בעיקר לצורכי חימום המבנה בו הוא ממוקם, ויש המשתמשים בו גם לצורכי בישול. ישנם קמינים עצמאיים (Free Stand) המונחים כמות שהם בחלל המבנה וישנם קמינים בנויים "ליבות" המיועדים להתקנה בתוך דקורציית גבס, אבן, מתכת, אדמה ועוד.
קמינים מודרניים עשויים מגוף מתכת ונסגרים באמצעות דלת זכוכית כדי שניתן יהיה לראות דרכה את האש. בעלי וסתים לוויסות כמות חומר הבעירה, וסתים לכמות האוויר וארובה לפליטת העשן. לעיתים מותקנים קמינים כפריטי ריהוט ועיצוב דקורטיביים ולא בהכרח למטרות הסקה ובישול.
מקור השם

מקור המילה קמין במילה היוונית καμινος (קרי: קָמִינוֹס), שמשמעה תנור או כבשן.
המילה אח בעברית מקורה על פי התלמוד הבבלי ב"אחוות" העצים המבעירים ותורמים יחד זה לבערתו של זה.
יעילות

בכל הנוגע לאספקת חום לעומת ניצול אנרגיה, יעילות הקמינים משתנה בהתאם לסוג, חומר הבערה ומבנה הקמין.
מבין סוגי הקמינים, קמיני הגז והפלט הם הקמינים היעילים יותר. בקמיני הנפט, הפלט והגז תמיד תהיה דלת הקמין סגורה בעת ההפעלה בעוד שבקמיני עץ ניתן להפעיל את הקמין גם עם דלת פתוחה.
בקמיני עץ סגורים היעילות וניצולת טובים יותר מקמיני עץ פתוחים, מכיוון שבאלו הסגורים ישנה אפשרות לשלוט על כמות האוויר הנכנסת לקמין ולשלוט על פליטת העשן. בקמיני עץ סגורים פליטת העשן נמוכה יותר מאשר באח פתוח שבו האש בוערת באוויר הפתוח. באוויר הפתוח דלקים מוצקים נשרפים בטמפרטורה של כ-270 מעלות צלזיוס בלבד זהו חום נמוך מדי בשביל שתתרחש תגובת בעירה מושלמת והחום המיוצר אובד ברובו על ידי זרימת האוויר מהחלל המוסק לארובה, על ידי סגירתה של האש בתא סגור שליטה על האוויר ומוצא הגזים וחיבור הקמין לארובה טמפרטורת הבעירה עולה לכ-600 מעלות צלזיוס, כאשר בקמין רקטי הטמפרטורה עולה אפילו מעל 1,200 מעלות צלזיוס, בטמפרטורה זו מושגת תגובת בעירה טובה יותר, במגבלות בעירת שטח המאפיינת שריפת מוצקים. התא הסגור מאפשר ניצולת גבוהה יותר ואובדן מופחת של חום.
קמיני נפט מודרניים כוללים בדרך כלל מעכבי עשן ובעירה משנית, וניתן לכוון בהם את כניסת האוויר לכיוון יציאת גזי השריפה כך שגזי השריפה וחלקיקי העשן יישרפו שוב בבעירה משנית, להעלאה נוספת של הניצולת ולהקטנה של פליטת חלקיקים מזהמים דרך הארובה.
סגירה של האש בתא סגור וחיבורה לארובה מונעת אובדן אוויר מחומם דרך הארובה אל מחוץ לחדר. שינוי משמעותי ביעילות לעומת אובדן אוויר מחומם כאשר מדובר באש באוויר הפתוח.
היסטוריה

תחילה הייתה האש מוקפת על ידי לבנים בשלושה צדדים – קירות מכתש ומכוסה בצלחת ברזל. רק בשנת 1735 נעשה העיצוב הראשוני של תא בעירה סגור: תנור Castrol של האדריכל הצרפתי פרנסואה דה קיווייה (François de Cuvilliés). היה זה מבנה בנוי מכוסה בלוח ברזל מחורר הידוע גם בשם "תנור נזיד". לקראת סוף המאה ה-18, העיצוב עודן על ידי תלייה של סירים בתוך החורים באמצעות צלחת ברזל עליונה. בשנת 1742 רשם בנג'מין פרנקלין פטנט על כל התנורים עם דלתות מתכת מתקפלות. כמה מהתנורים משתמשים בממיר מזרז שגורם לשריפה של הגזים וחלקיקי העשן שטרם נשרפו.
השפעות בריאותיות

על פי דו"ח של ארגון הבריאות העולמי משנת 2015, חימום ביתי בדלקים מוצקים הוא מקור משמעותי של זיהום אוויר, בעיקר של חלקיקים נשימים מסוגים PM10 ו-PM2.5, פחמן שחור ופחמן חד-חמצני.
לפי מקדמי הפליטות שפורסמו על ידי הסוכנות האירופאית לאיכות הסביבה עץ הוא חומר הבעירה המזהם ביותר, ואילו גז הוא חומר הבעירה הפחות מזהם.
בעירת עצים המשמשים לחימום ביתי מייצרת עשן המכיל חלקיקים מיקרוסקופיים מזהמים וחומרים רעילים שונים הנפלטים לאוויר. העשן עלול לפגוע בבריאות של מי שחשוף אליו באופן קבוע, ובין היתר – להגביר את ההסתברות לתחלואה בסרטן מסוגים שונים.
השפעות סביבתיות

מנתוני מרשם הפליטות עבור שנת 2018 שפורסם על ידי המשרד להגנת הסביבה עולה כי שריפת עץ לחימום ביתי באמצעות קמינים תורמת 8% מפליטת חלקיקים נשימים מסוג PM10,‏ 10% מפליטת חלקיקים עדינים נשימים מסוג PM2.5 ולפליטה של חומרים המוכרים או חשודים כמסרטנים.
בעירה חלקית של נפט משחררת פחמן חד-חמצני ואדי מים, חומר רעיל העלול לגרום להפרעות נוירולוגיות ארוכות ולהרעלת פחמן חד-חמצני. כמו כן הבעירה משחררת תרכובות נוספות, בהן גופרית דו-חמצנית ותחמוצות חנקן, העלולות להזיק לסביבה.
סוגי קמינים בישראל

הקמין הנפוץ בישראל הוא קמין הנפט, לאחר שנים שבהן קמין הסולר היה פופולרי יותר. עם זאת, על פי משרד הבריאות בראשית המאה ה-21 יש עלייה בשימוש בקמיני העץ נוכח המחיר הנמוך של העץ כמקור בערה לעומת התחלפות האחרות. כמו כן, מצוין כי קמין הגז הסוג הפחות נפוץ מבין סוגי הקמינים הנמכרים בישראל.
על אף האמור לעיל, על פי משרד הבריאות אי-אפשר לאמוד את השכיחות היחסית של סוגי הקמינים השונים במשקי הבית בישראל, בין השאר מכיוון שאין גוף שמרכז אצלו את המידע הזה.
לפי המשרד להגנת הסביבה, בעונת החורף מתקבלות תלונות רבות מצד אזרחים על מטרדים הנגרמים מהפעלת תנורי הסקה, ובעיקר מהפעלת תנורי הסקה בעץ.
קמינים שנמכרים בארץ, יוצרו על ידי נפחים ומסגרים מקופסאות פח הכוללות דלת רגליים ופתח עליון לארובה. בתי המלאכה שעדיין מייצרים את הקמינים בישראל משתמשים בטכנולוגיית ריתוך לחיבור האלמנטים השונים. הקמינים המיובאים לארץ מיוצרים לרוב ביציקה, בעלי דלת זכוכית, מדף עליון לשריפת גזים ומגירות לאגירת האפר. קמינים בנויים יכולים לעיתים להשתמש ביתרונות של מסה תרמית שמחממת את הבית לאט אך באופן קבוע.
ישנם מספר תקנים המתייחסים לקמינים ברגולציה הישראלית. התקן הישראלי 838, "מתקן של תנור ארובה להסקה דירתית" – סדרה של ארבעה תקנים הקובעים את מבנה התנור, ניצולת השריפה של התנור, גובה הארובה של התנור ואת הדלקים בהם ניתן לעשות שימוש בתנור. התקן הישראלי 1368, "תנור הסקה ביתי המוסק בחומר מוצק" – סדרה של שלושה תקנים הקובעים את מבנה התנור, ניצולת השריפה של התנור וגובה הארובה של התנור. תקן ישראלי 158, "מתקנים לגזים פחמימניים מעובים (גפ"מ)" – סדרה של ארבעה תקנים הקובעים את כלל הדרישות עבור תנורי הסקה בגז. אי עמידה בתקנים האלו מהווה עבירה על תקנות התכנון והבנייה.
ראו גם

אח (מתקן בערה)
כבשן
הערות שוליים

↑  יש הטוענים להבדלים בין השניים, למשל שהקמין הוא תא בעירה סגור ואילו האח היא מתקן בעירה פתוח, או שהקמין עשוי מתכת בעוד שהאח עשויה לבנים, אבל להבחנות אלה אין בסיס לשוני או אחר, ובמילונים קמין ואח הם מילים נרדפות. נראה שהבחנה בין השניים נעשית רק לנוחות המגדיר, ומכאן גם חוסר האחידות בהבדלים המוצעים.
↑   ערך מילוני בנושא קמין,  בוויקימילון
↑   ערך מילוני בנושא אח,  בוויקימילון
↑  תלמוד בבלי, מסכת שבת, דף כ', עמוד א' "והאח לפניו מבערת", מאי אח?... ושמואל אמר עצים שנדלקו באחוונא – ובפירוש רש"י "באחוה – כל העצים נדלקין זה מזה הקטן מדליק הגדול"
↑  חימום ביתי בעץ ופחם – השפעות בריאותיות ומדיניות באירופה וצפון אמריקה, דוח של ארגון הבריאות העולמי (2015)
↑  מקדמי פליטה לאמצעי בעירה קטנים של הסוכנות האירופאית לאיכות הסביבה
↑  חימום ביתי מבעירת עצים בקמין, באתר האגודה למלחמה בסרטן
↑  חימום בקמין ביתי המוסק בעץ – הנחיות המשרד להגנת הסביבה
↑  כתיבה: רינת בניטה, אישור: שירי ספקטור בן ארי, כלים להסדרת השימוש בקמינים לחימום ביתי – סקירה משווה ותמונת מצב בישראל, באתר מרכז המחקר והמידע של הכנסת
↑  תקנות התכנון והבנייה, באתר Nevo.co.il
| --- | --- |
בקרת זהויות :  NLI: 987007533679805171  BNE: XX526795  BnF: cb11931171h (data)  GND: 4029417-1  LCCN: sh85048564  NARA: 10676621  NDL: 01181137  NKC: ph121935 
קמין לחימום בעץ במסעדת גופנא בשילה
בית חולים פיוטר הגדול (סנקט פטרבורג)

| --- | --- |

 על שם:  פיוטר הגדול 
 היסטוריה
 תאריך ייסוד:  1907 
 שירותים
 szgmu.ru/rus/s/272/
 גאוגרפיה
 מיקום:  רובע המשמר האדום, רוסיה
 קואורדינטות:  59°59′00″N 30°25′55″E﻿ / ﻿59.98333°N 30.43194°E﻿ / 59.98333; 30.43194
  (למפת סנקט פטרבורג מוגדלת) בית חולים פיוטר הגדול(למפת סנקט פטרבורג רגילה) בית חולים פיוטר הגדול
 
בית החולים פיוטר הגדול (ברוסית: Больница Петра Великого; משנת 1918 עד 1994 - בית החולים מצ'ניקוב) הוא אחד מבתי החולים הגדולים בעיר סנקט פטרבורג. ממוקם ברובע המשמר האדום, בסמוך לתחנת הרכבת פיסקאריובסקה.
כיום, בית החולים הוא הבסיס הקליני של האוניברסיטה הרפואית הצפון-מערבית הממלכתית על שם מצ'ניקוב.
היסטוריה

ההחלטה על הקמת בית חולים עם 1,000 מיטות התקבלה בישיבה של הדומה הממלכתית של האימפריה הרוסית ב-8 בינואר 1903 לזכרו של מייסד העיר, פיוטר הגדול. באותה שנה הונחה אבן פינה על ידי פרופסור ולדימיר בכטרב באתר הבנייה. השלמת הבנייה נועדה להיות בסימן 200 שנה לעיר סנקט פטרבורג. במאי 1906, הודיעה האגודה הקיסרית לאדריכלים על תחרות לפרויקט בית חולים. פרויקט בית החולים פותח עוד מספר שנים, תוך התחשבות בהישגים האחרונים של המדע והטכנולוגיה של אותה תקופה וסטנדרטים מערב אירופיים של אותה תקופה. פרויקט הגמר כלל 16 הצעות שכללו מבני ביתן בן שתי קומות ושלוש קומות בהיקף כולל של 2,000 מיטות. הפתרון האדריכלי מעוצב בסגנון "הולנדי", האופייני לסנקט פטרסבורג של תקופת פיוטר.
אף על פי שהבנייה החלה בשנת 1907, טקס חניכת בית החולים נערך רק ב-30 (17) במאי 1910 (ביום הולדתו של פיוטר הראשון) בנוכחות הקיסרית אלכסנדרה פודורובנה והדוכסים הגדולים. פתיחת בית החולים התקיימה ב-1 במאי 1914. בשלב זה הוקמו שישה ביתנים עם 600 מיטות לחולים. בעקבות פרוץ מלחמת העולם הראשונה, בסוף 1914, היו בבית החולים 1,200 מיטות, עד 1917 כבר היו בבית החולים 1,500 מיטות (על פי מקורות אחרים - 1,450) ונפתחו בו מחלקות כולרה, בטן וטיפוס.
ב-24 בדצמבר 1918 בית החולים נקרא על שם איליה איליץ' מצ'ניקוב. אך עד מהרה הופסקה הבנייה ומשנת 1919 עד 1924 בית החולים היה סגור. את עבודת שחזור בית החולים בשנים 1922–1924 הוביל המנתח המצטיין ולדימיר אנדרייביץ' אופל, כשבאותה עת נוצרו בבית החולים מחלקות לכירורגיה, אונקולוגיה ועוד.
בשנת 1929 כבר היו בו 2,000 מיטות בבית החולים והוא הפך למוסד הרפואי הגדול ביותר במדינה. במתחם בית החולים אורגנה חווה עוצמתית ובה אסם, אורווה, חממות, חנות ירקות ומכוורת. בבית החולים היו 16 דונם של אדמה מעובדת, שבה בנוסף לגידול ירקות, גידלו תותים, פטל, דומדמניות, תפוחים ועשבי תיבול. בשנת 1932 נפתח מכון ללימודי רפואה ובשנת 1935, הוא הפך לחלק מהמכון הרפואי הלנינגרדי השני, כשבית הספר הטכני הפך לבית ספר לסיעוד ובית החולים הפך לבסיס הקליני של מכון זה.
במהלך מלחמת העולם השנייה, אורגן בית החולים כבית חולים צבאי ובו 1,250 מיטות. בתקופה הראשונה של המלחמה, עד ספטמבר 1941, העומס היה דומה לתקופה שלפני המלחמה, הייתה אספקה של תרופות, תחבושות, מים זורמים, ביוב, אספקת חשמל. התקיפות האוויריות במסגרת המצור על לנינגרד החלו בספטמבר, חשמליות נעצרו בנובמבר והצוות כבר לא יכול היה ללכת ברגל 12–15 ק"מ. לכן כמעט כל הרופאים עברו להתגורר במשרדיהם. בחורף הראשון של המצור, אספקת המים, הביוב והחימום לא הייתה סדירה, אספקת החשמל הופסקה, חדרי רנטגן, מעבדות, מפעל כביסה, אמבטיות הפסיקו לעבוד ובית מרקחת הפסיקה להכין פתרונות מים. האוכל הוכן על תנורי עץ, שהדלק עבורם הוכן על ידי צוות בית החולים עצמו. לאחר המלחמה המשיך בית החולים לפעול כאחד מבתי החולים העירוניים.